cyanic-selkie/wikianc huggingface dataset:
Cápsida
Nucleocápside
A miúdo os termos cápside e nucleocápside utilízanse incorrectamente como sinónimos. Só as cápsides que se asocian directamente co ácido nucleico tamén se poden chamar nucleocápsides. Existen virus (como o virus da inmunodeficiencia humana) que presentan unha cápside exterior (matriz), e unha segunda cápside interna que encerra o ácido nucleico; esta última sería a nucleocápside, pero non a primeira.
Anxo (cristianismo)
Primeira xerarquía
Crese que estes anxos serven como conselleiros divinos.
Potestades
Son seres anxelicais encargados de salvagardaren a conciencia e a historia. Os anxos da morte e nacemento atópanse nesta categoría. O seu deber, ademais, é supervisaren a distribución de poderes entre os humanos.
Piaxe, A Pena, Negreira
Piaxe é un lugar da parroquia da Pena no concello coruñés de Negreira, na comarca da Barcala. Tiña 33 habitantes no ano 2018 segundo datos do Instituto Galego de Estatística, dos cales 16 eran homes e 17 tantos mulleres. Estes datos reflicten un progresivo descenso nos últimos anos, cando tiña 44 habitantes en 2010 e 52 en 2005.
O tío Plácido
O tío Plácido (Tonton Placide en lingua francesa) é a cuarta historia de banda deseñada da serie do personaxe Bieito Fendeferro, creada por Peyo. Apareceu en 1968, entre os números 1555 e 1584 da revista Spirou, e foi publicada como álbum en 1969.
Foi traducido ao galego por Miguel Vázquez Freire, e publicado por Editorial Casals en outubro de 1990.
Cidade Prohibida
A pesar de que xa non está ocupada pola realeza, é un símbolo da soberanía chinesa e de Pequín, e aparece nos selos da República Popular Chinesa. O Palacio é unha das meirandes atraccións turísticas do mundo.
Proteína de fusión
Fármacos de proteínas quiméricas
Ademais de para a formación de anticorpos quiméricos e humanizados, hai outros propósitos farmacéuticos para os que é conveniente a creación de construtos quiméricos. O etanercept, por exemplo, é un bloqueador do TNFα creado pola combinación dun receptor do factor de necrose tumoral (TNFR) coa rexión Fc da inmunoglobulina G1. O TNFR proporciona especificidade para a diana e o segmento Fc do anticorpo crese que engade estabilidade e facilita a distribución do fármaco.
Distribución natural
Os xenes de fusión que aparecen de forma natural orixinanse na maioría dos casos cando unha translocación cromosómica substitúe os exóns terminais dun xene por exóns intactos dun segundo xene. Isto crea un só xene que pode transcribirse, empalmarse, e traducirse para producir unha proteína de fusión funcional. Moitos importantes oncoxenes que promoven o cancro son xenes de fusión producidos deste modo.
Cidade Prohibida
Nome
O nome común en galego: "a Cidade Prohibida", é a tradución do nome chinés Zijin Cheng (紫禁城), literalmente "Cidade Prohibida Púrpura". Outro nome galego de orixe semellante é "Palacio Proibido . Na lingua manchú é chamado Dabkūri dorgi hoton, que significa literalmente "Cidade Interior en Estratos".
Breña Alta
Breña Alta é un municipio español pertencente á provincia de Santa Cruz de Tenerife (Canarias). Está situado no leste da illa de La Palma.
Congro americano
Características
É un congro de coloración de gris escura a verde, con pequenas pintas de cor vermello ferruxento, que pode chegar a medir até 2 m de lonxitude e pesar ao redor dos 40 kg.
Barco del arroz
O "barco do arroz" de Sanlúcar de Barrameda - Chipiona
Este barco pódese ver desde Chipiona, Sanlúcar de Barrameda e a costa do Parque Nacional de Doñana (Huelva), e é coñecido polos aldeáns como o "Barco do arroz".
A conxura dos necios
Sinopse
Logo de ser acusado de escribir unha carta vexatoria a un empresario en nome do seu xefe, a nai quere ingresalo nun sanatorio psiquiátrico, e el decide marchar a Nova York con Myrna, rematando cun final aberto.
Proxémica
A proxémica describe o espazo persoal dun individuo nun medio social, definíndoo como o conxunto das observacións e teorías referentes ao uso que as persoas fan do espazo en tanto que produto cultural específico.
Características
As distancias persoais tamén poden variar en función da situación social, do xénero e das preferencias individuais.
Comunicación proxémica
A comunicación proxémica é unha das correntes máis en voga na actualidade. Abrangue o xogo de distancias e proximidades que entretecen as persoas no espazo. Estuda as formas en que nos colocamos e movemos en relación ás outras persoas, como captamos e ocupamos o espazo envolvente, considerando a presenza do outro. Son factores relevantes á liña de análise na relación que os comunicantes establecen entre si, a distancia espacial entre eles, a orientación do corpo e do rosto, a forma en que se tocan ou se evitan, o modo en que dispoñen e se posicionan entre os obxectos e os espazos, permitindo captar mensaxes latentes.
Amador Rodríguez Guerra
Traxectoria
Baixo a súa iniciativa constituíuse a Sociedad Agrícola de Defensa Vecinal de Val Xestoso (Monfero) a mediados de 1918. A sociedade foi patrocinada pola Irmandade Rexionalista, en especial polo seu xefe Rodrigo Sanz, que foi nomeado presidente honorario xunto ao líder da Lliga Regionalista, Francesc Cambó. Tamén estivo presente na constitución da nova sociedade agraria de Monfero, en xuño de 1918, tralo enfrontamento dun grupo de socios coa directiva.
Na II República
Ao longo dos anos 1932 e 1933 despregou unha grande actividade: dirixiu o periódico La Voz del Agro e iniciou unha campaña por terras de Lugo. Ademais da campaña para lograr a mellora das comunicacións comarcais, orquestrada desde os comités locais do PRAG, cun amplo seguimento na prensa, fundouse a sección xuvenil do partido e celebráronse os acostumados mitins coa participación de Amador Rodríguez e dirixentes locais do partido. En marzo de 1933 tiveron lugar os mitins de Samos e O Incio.
O asasinato
Nos días previos ao golpe de Estado do 18 de xullo de 1936 atopábase na Pobra de Brollón. Participou na requisa de armas organizada polas autoridades republicanas, e permaneceu na zona de Ferreiros ata o 19 de agosto, cando foi capturado pola Escuadra Negra de Eiraxalba das milicias de Falanxe do Incio. Foi asasinado preto do encoro de Vilasouto, en Eirexalba. Un veciño acudiu ata o lugar nun carro para recoller o cadáver. A súa morte quedou rexistrada o 18 de setembro de 1936. Despois da morte do seu home, Eduvigis regresou cos fillos a Pobra de Brollón. En 1938 coñeceu a resolución favorábel da comisión de depuración de mestres, e obtivo tempo despois destino en Barcelona, onde se xubilou.
Eleccións municipais en Vimianzo
Composición das Corporacións
Corporacións democráticas en Vimianzo desde a aprobación da Constitución de 1978. Corporacións democráticas en Vimianzo desde a aprobación da Constitución de 1978.
Zürich
Zürich, ou Zúric     , (en alemán: Zürich, en latín Turicum) é unha cidade suíza de 402.762 habitantes, segundo datos de decembro de 2016 (1,3 millóns no contorno urbano). É a cidade máis grande do país, e é a capital do cantón homónimo. Está dividida en 12 distritos (Kreise en alemán).
Historia
Zürich xogou un papel clave na Reforma protestante, ao ser a orixe e centro da mesma na Suíza xermanofalante baixo o liderado de Ulrich Zwingli, quen viviu na cidade dende 1484 ata o seu pasamento, acontecido en 1531 e que foi o autor da versión da Biblia coñecida co nome de Biblia de Zúric. A reforma deu lugar a profundas mudanzas civís en todo o cantón.
Lugares de interese
miniatura|Igrexa de Grossmünster.
Querela das mulleres
Querelle de femmes
O século XVIII sostivo un importante debate sobre as posibilidades das mulleres para acceder aos estudos universitarios e ao exercicio das profesións consideradas masculinas, que logrou difundirse grazas ao desenvolvemento da cultura impresa. Autores como Poullain de la Barre, Bernard Le Boivier de Fontenelle, François Fénelon, Jean Le Rond D'Alembert, Madame de Beaumer, Abbé de Mably en Francia, Mary Astell, A. Lady e Mary Wollstonecraft en Inglaterra, Benito Feijoo e Josefa Amar y Borbón en España, e Dorotea Erxleben en Alemaña reclamaban o dereito das mulleres á educación e ao coñecemento afirmando que homes e mulleres tiñan capacidades similares e que "a mente non ten sexo".
Holoceno
Paleoxeografía
A deriva continental ao longo destes case 12 000 anos foi de menos de 1 km, o que é case irrelevante. Porén, o xeo fundiuse causando que o nivel do mar ascendese uns 35 m durante esta época e 120 m desde o último máximo glaciar, hai ao redor de 20 000 anos. O aumento do nivel non se produciu de forma uniforme ao longo deste tempo, senón que houbo varios períodos de rápido desxeo, alternados por outros de desxeo progresivo. A maior parte do aumento do nivel do mar produciuse antes de 6 000 anos atrás. miniatura|300px|Aumento do [[nivel do mar desde o último máximo glaciar.]]
Amor meu, axúdame
Amor meu, axúdame (en Amore mio aiutami) é un filme italiano de 1969 escrito, dirixido e protagonizado por Alberto Sordi.
Simon Vroemen
Simon Frans Vroemen, nado o 11 de maio de 1969 na vila surholandesa de Delft, é un atleta holandés retirado especialista na modalidade de 3.000 metros obstáculos.
La Voz de Breogán
La Voz de Breogán foi un periódico editado en Lisboa entre 1957 e 1958.
Lingua protogrega
Diversas teorías
Por suposto, a cultura da «vella Europa» dos Balcáns ten relación estreita con culturas neolíticas de Grecia (Dímini, Sesclo, Lerna), Chipre (Khirokitia), illas do E xeo, Creta (a base da civilización minoica) e Asia Menor (Çatal Hüyük). Toda esta cultura influíu grandemente, nos Balcáns e, en Grecia, na dos gregos: por exemplo, na súa arte decorativa e nas súas representacións das divindades, das fálicas ás animalescas (o touro sobre todo) e ao tipo da deusa espida da fecundidade. E tamén no léxico grego, que presenta moitos elementos non indoeuropeos (ou, en todo caso, dun indoeuropeo pregrego, o chamado «pelásxico», outros pensan que é luvita ou cario).
Por outra banda, unha localización da patria indoeuropea no norte do Mar Negro é admitida (xunto á danubiana) por P. Bosch i Gimpera (1960) e —como lugar de paso— por Th. V. Gamkrelidze e V. V. Ivanov (1995). En realidade, os Balcáns representan un segundo lugar de paso.
Luís I de Provenza
Luís I de Anjou, nado en Vincennes, Francia, 1339 e finado en Bari, Italia, en 1384, foi conde de Anjou (1356 - 1384), elevado a duque en 1360, rei de Nápoles, conde de Provenza e emperador de Constantinopla (1383 - 1384) e rei de Xerusalén.
Marquide
O topónimo galego Marquide pode referirse a:
Goniomma hispanicum
A autoridade científica da especie é Andre, sendo descrita o ano de 1883.
Nande
O topónimo galego Nande pode referirse a:
Fulmarus glacialoides
Descrición
O voo desta ave é unha mestura de batidos pouco profundos e longos planeos, a miúdo mirando para abaixo para examinar a superficie da auga. As ás son bastante anchas e arredondadas e mantéñense ríxidas. A plumaxe é principalmente clara de cor gris prateada por arriba e branca por debaixo. A cabeza é branca cun píleo gris claro. As puntas das ás son anegradas cunha gran mancha branca e as ás teñen uns bordos escuros traseiros. As patas e pés son azuis claros. O peteiro é rosa cunha punta negra e naricornos azuis escuros. As aves no seu primeiro ano de vida teñen un peteiro máis delgado que os adultos.
Mosteiro de San Salvador de Lourenzá
O mosteiro de San Salvador de Lourenzá é un mosteiro de orixe medieval situado en Lourenzá, no val do río Masma, a poucos quilómetros de Mondoñedo. Considérase fundador do mosteiro o conde Osorio Gutiérrez, que o ampliou, protexeu e actuou como mecenas, sobre un pequeno cenobio apenas sen vida. O complexo arquitectónico foi mudando a través dos séculos e as modas construtivas, de modo que o edificio actual data do século XVII, en estilo barroco.
Ted Turner
Infancia e mocidade
Turner asistiu a a Universidade Brown e foi vicepresidente da Unión de Debate de Brown e capitán do equipo de vela. Converteuse en membro de Kappa Sigma. Turner inicialmente especializouse en obras clásicas, máis tarde cambiou os seus estudos cara a a economía, pero antes de recibir un diploma, foi expulsado por ter unha estudante no seu dormitorio. Turner foi galardoado cun BA honorario da Universidade de Brown en novembro de 1989, cando regresou á escola para ser o orador principal da Asociación Nacional de radiodifusores universitarios na súa segunda conferencia anual.
Despois de saír da Universidade de Brown, Turner volveu ao Sur a finais de 1960 para converterse en director xeral da Macon, Xeorxia, unha rama do negocio do seu pai.
Plesiomorfía
miniatura|490px|O cladograma representa un carácter plesiomórfico (ancestral) ilustrado como un círculo negro, que neste caso é á súa vez simplesiomórfico, debido a que aparece en polo menos 2 grupos: A e B. O carácter ilustrado como un círculo gris é unha apomorfía, porque é derivado do antepasado, e á súa vez sinapomorfía, porque é compartido polo menos por 2 grupos: C e D. O carácter círculo branco, é unha apomorfía e, máis concretamente, unha autapomorfía, ao estar representado unicmente por un grupo: o E. Para evitar confusións, convén aclarar que A, B, C, D e E son [[taxons existentes e F, G, H e I son antepasados comúns.]]
Ted Turner
Carreira comercial
Turner Entertainment Co. foi establecida en agosto de 1986 para supervisar as propiedades de cine e televisión propiedade de Ted Turner.
En 1990 a súa cobertura da guerra do Golfo deu fama internacional á súa cadea de televisión e en 1991 Turner foi nomeado 'home do ano' pola revista Time. En 1990, creou a Fundación Turner, que se centra en doazóns filantrópicas no medio ambiente e a poboación. Ese mesmo ano creouse Capitán Planeta e os planetarios, un medio ambiente de superheroes. Turner produciu dúas series de televisión co Capitán Planeta como personaxe destacado.
O 10 de outubro de 1996 a compañía Turner Broadcasting System, Inc. fusiónase con Time Warner, Inc., con Turner como vicepresidente e xefe de Time Warner, xunto coa división das redes de cable de Turner. O 11 de xaneiro de 2001, Time Warner foi comprado por AOL para converterse en AOL Time Warner, unha fusión que apoiou inicialmente Turner. Con todo, o estalido da burbulla das puntocom feriu o crecemento e a rendibilidade da división de AOL, que á súa vez arrastrou o rendemento e prezo das accións da compañía combinada. Nunha reunión da xunta no outono de 2001, o estalido de Turner en contra do CEO de AOL Time Warner, Gerald Levin, finalmente levou á renuncia anunciada polo último efectiva a principios de 2002, sendo substituído por Richard Parsons. miniatura|200x200px|Ted Turner xunto a [[Jane Fonda en éntraa 62° dos Academy Awards.]] Turner foi sacado do seu cargo como xefe das redes de cable polo entón CEO, Gerald Levin, pero mantívose como vicepresidente de Time Warner. Dimitiu como vicepresidente en 2003 e logo do consello de administración en 2006.
Madridejos
Madridejos é un concello español da provincia de Toledo, na Comunidade de Castela-A Mancha, bañado polo río Amarguillo.
Erbo, Lalín
Historia
San Pedro de Erbo foi parroquia ata o plan de arranxo da diocese lucense de 1890, cando foi suprimida e integrada na de San Xoán de Palmou. Os veciños loitaron para sobrevivir como parroquia, chegando incluso a facer marchas a Lugo para impedir a supresión. Con todo, en 2018 o goberno lalinés seguía a contar Erbo como parroquia a nivel organizativo municipal, así como desde o punto de vista social, posuíndo deste xeito o seu correspondente alcalde de barrio.
Sophia Jex-Blake
A favor do acceso das mulleres á educación universitaria
Sophia Jex-Blake escribiu nunha das súas cartas á súa grande amiga Lucy Sewell:
Levon Kendall
Traxectoria
Ademais de interesarse polo basket, xogou ao fútbol ata a High School, onde compaxinou ambos deportes. Como futbolista xogou dous anos no equipo de Kitsilano, na demarcación de porteiro, gañando a medalla de prata nos nacionais sub-15 do 1998, e tres campionatos provinciais.
Carro solar de Trundholm
Descrición
O conxunto mide 60 centímetros de longo. O cabalo, dunha bela factura de bronce, repousa sobre catro rodas de catro raios. O disco solar, dun diámetro de 25 centímetros, descansa sobre dúas rodas e conserva unha parte do seu dourado por unha das caras. É a máis antiga representación do carro solar que se coñece en Europa.
Gabriel Torrente Piñeiro
Traxectoria
Gabriel Torrente Piñeiro é Xefe de Máquinas da Mariña Mercante pola Escola de Náutica da Coruña.
Pica de Hodgson
Subespecies
Distínguense dúas subespecies de Anthus hodgsoni:
A memoria da choiva
Trama
Aquiles e Sofía van á Coruña, posto que a policía lle di que desde alí se enviaron os correos que recibiu Sofía. Alí falan cun home que vive no edificio en que morou Rosalía de Castro. Este dilles que xunto a Gala vivía unha rapaza, Ariel, que era a súa asistenta, aínda que lembra que nunha ocasión lle chamou "avoa". Despois van a Vigo para falar cun antigo profesor de Sofía, que coñece boa parte da biografía de Rosalía mais non quere que se saiban todos os datos, propósito este que tiña tamén Manuel Murguía. Porén, dálles unha carta inédita de Murguía a Víctor Said Armesto datada en 1914 na que lle conta que Gala tivo unha filla de solteira cun sacerdote. Estela, nada en 1895, foi dada en adopción a un amigo seu, Antón Pan, que vive no Froxel (Oseiro, Arteixo).
Aquiles e Sofía van ao Froxel e a Pastoriza. Alí contactan con Ariel Murguía, a rapaza que aparece no documental, filla de Estela. Cóntalles que coidou dela e que foi violada por Anxo Aián, un membro numerario da Real Academia Galega, e que tivo un fillo del. Este fillo, chamado Xacobe, é quen está a facer xustiza pola memoria de Rosalía co pseudónimo de Adriano. Ao pouco de marcharen da casa Aquiles e Sofía decátanse de que o propio fillo estaba alí, escondido, e cando chegan de volta Ariel xa está morta. De volta a Compostela, Sofía pensa que baixo o nome de Xacobe está alguén cun nome coa mesma orixe con ese, como poida ser Iago, Xaime ou Diego. Ao entrar na súa casa, Sofía é golpeada e retida por Adriano.
Personaxes Secundarios:
Andrés Casaperda (Inspector de policía)
Alba Mendoza (Vicepresidenta da Casa da Matanza) "Muller"
Illa Palmaria
Descrición
A illa de Palmaria, cunha superficie de 6´5 km², é a máis grande das tres no golfo de La Spezia; as outras dúas illas, Tino e Tinetto están ao sur da illa.
Triturus
Encóntranse en corpos de auga, como estanques pouco profundos, lagoas e regatos, e tamén en augas profundas tranquilas, e en zonas terrestres, como páramos, pantanos e bosques.
Hipocampo (lúa)
Hipocampo, antes coñecido como S/2004 N 1 é unha lúa pequena de Neptuno que foi descuberta no ano 2013. A lúa é tan pequena que non foi detectada pola sonda Voyager 2 no seu sobrevoo do sistema de Neptuno no ano 1989. O seu descubridor foi Mark Showalter do instituto SETI, en xullo de 2013, cando analizaba unhas fotografías de Neptuno tomadas polo Telescopio Espacial Hubble entre os anos 2004 e 2009. Hipocampo completa unha volta a Neptuno cada 22 horas e 28,1 minutos.
Germán Darriba Cabezal
Germán Darriba Cabezal, nado na Coruña en novembro de 1919 e finado en Bergondo o 29 de decembro de 1947, foi un mecánico e guerrilleiro antifranquista galego.
O Batán, Monteagudo, Arteixo
O Batán é un lugar da parroquia de Monteagudo no concello coruñés de Arteixo na comarca da Coruña. Tiña 4 habitantes no ano 2010 segundo datos do Instituto Nacional de Estadística dos cales 3 eran homes e 1 era muller.
Pardela pequena
A pardela pequena (Puffinus assimilis) é unha pequena ave procelárida que fai niños en tobos.
Descrición
Ten a forma de voar típica do xénero, baixando en picado dun lado a outro coas ás ríxidas e dando poucos batidos de ás; as puntas das ás case tocan a auga, aínda que con vento lixeiro fai máis voo batido que os seus parentes máis grandes. En voo parece que ten forma de cruz, porque as ás forman un ángulo recto co corpo. En voo a súa cor cambia do negro ao branco xa que as partes superiores negras e as inferiores brancas quedan alternativamente expostas á vista cando viaxa a baixa altura sobre o mar.
Sergio Leone
Sergio Leone, nado en Roma o 3 de xaneiro de 1929 e finado o 30 de abril de 1989, foi un director de cine italiano, coñecido polos seus Spaghetti Western.
Thasos
Economía e historia
En 1841 o sultán cedeuna como propiedade persoal ao vicerrei de Exipto, cuxos antepasados eran orixinarios da illa, e foi administrada por un gobernador exipcio, cun presidente do consello elixido polos habitantes. En 1873 o kediv enviou un cargamento de trigo debido á falta de comida polas malas colleitas. En 1912, na Guerra dos Balcáns, quedou en mans de Grecia, a quen foi confirmada polo Tratado de Bucarest do 10 de agosto de 1913.
Yandere Simulator
Yandere Simulator é un videoxogo en desenvolvemento que será publicado por YandereDev. O xogo céntrase nunha colexiala namorada chamada 'Ayano Aishi', máis coñecida como 'Yandere-chan', que debe acabar con calquera rapaza que ela cre que está atraer a atención do seu amor. Ó longo de 10 semanas, a principal protagonista do xogo, debe asasinar 10 rivais.
CHIPSat
Estado da misión
CHIPSat foi apagado por falta de fondos o 11 de abril de 2008 tras funcionar correctamente durante cinco anos.
JaVale McGee
JaVale Lindy McGee, nado en Flint (Míchigan) o 19 de xaneiro de 1988, é un xogador estadounidense de baloncesto que actualmente xoga para os Dallas Mavericks da National Basketball Association (NBA). No Draft da NBA do 2008 foi seleccionado no posto 18 da primeira rolda polos Washington Wizards.
Francisco Grande Covián
Traxectoria
miniatura|Casa de Francisco Grande Covián en Medinaceli (Soria).
JaVale McGee
Profesional
O 16 de setembro de 2016, McGee asinou cos Golden State Warriors, cos que conseguiu o seu primeiro campionato da NBA, despois da vitoria por 4-1 nas Finais da NBA contra os Cleveland Cavaliers. O 1 de agosto de 2017, McGee renovou o seu contrato cos Warriors unha tempada máis. En xuño de 2018, gañou a NBA por segunda vez consecutiva despois de que Golden State gañase por 4-0 ós Cavaliers. McGee xogou de titular nos tres últimos partidos das Finais, acadando 8.0 puntos por encontro en toda a serie.
Buenavista de Valdavia
Buenavista de Valdavia é un concello español da provincia de Palencia (Castela e León). A súa poboación é de 373 habitantes (INE 2012).
Gatocán
Argumento
O programa nunca foi moi popular en ningunha parte do mundo, pero posúe unha relativa lexión de fans de proporcións razoables, formada principalmente polo público preescolar e preadolescente, non obstante, ten algunha mensaxe máis dirixida ós adultos. No Xabarín Club (TVG) foi emitido por primeira vez no ano 2004.
Willy Kükenthal
Epónimos
Hai máis de vinte especies zoolóxicas que levan o seu nome, incluíndo Calamorhabdium kuekenthali, Emoia kuekenthali, Hemirhamphodon kuekenthali, Parantica kuekenthali e Lysmata kuekenthali.
Naselje (Croacia)
As unidades de goberno en Croacia están organizadas por cidades (en lingua croata grad, gradovi) e municipios (en lingua croata općina, općine), os cales están compostos por un ou máis naselje.
Cinesina
miniatura|Animación da cinesina camiñando sobre un microtúbulo. miniatura|O dímero de cinesina únese aos microtúbulos e móvese ao longo deles. miniatura|Diagrama que ilustra a [[motilidade da cinesina.]] As cinesinas ou quinesinas (ás veces escrito kinesinas, do grego kinetos, móbil) son un tipo de proteínas motoras presentes nas células eucarióticas. As cinesinas móvense ao longo dos microtúbulos do citoesqueleto movidas pola enerxía fornecida pola hidrólise do ATP, polo que as cinesinas son ATPases. O movemento activo das cinesinas é necesario para diversas funcións celulares, como a mitose, meiose e o transporte de cargamentos pola célula, como no transporte axonal. A maioría das cinesinas camiñan cara ao extremo máis (+) dos microtúbulos, ao cal xeralmente significa que transportan o seu cargamento desde a parte central da célula cara á periferia. Esta forma de transporte coñécese como transporte anterógrado. Outras proteínas motoras, como a dineína, polo contrario, móvense cara ao extremo menos (-) dos microtúbulos.
Transporte do cargamento
Hai evidencias significativas de que os cargamentos son transportados in vivo por diversas proteínas motoras que actúan cooperativamente.
Valentín González Formoso
Traxectoria
Estudou dereito na USC sen chegar a rematar a carreira e traballou despois como empregado de Iberdrola. Está casado e ten dous fillos. Nas Eleccións Municipais do 2007 foi o candidato do PSdeG-PSOE á alcaldía das Pontes de García Rodríguez, sendo elixido alcalde ao ser a lista máis votada, gobernando en minoría con 8 concelleiros fronte a 8 do BNG e 1 do PPdG. Nas Eleccións Municipais do 2011 a lista por el encabezada acadou a maioría absoluta con 12 concelleiros.
Hockey Club Liceo da Coruña
O Hockey Club Liceo da Coruña, por motivos de patrocinio Deportivo Liceo, é un club profesional de hóckey a patíns da cidade da Coruña. Foi fundado en 1972 por catro persoas entre as que salienta a figura de Augusto César Lendoiro e na tempada 1979-80 debutou na máxima categoría do hóckey a patíns español, categoría na que compite dende aquela. Trátase dunha icona dentro do hóckey galego, historicamente é o club deportivo máis laureado de Galiza cun total de 43 títulos (21 a nivel estatal, e 22 títulos internacionais). Destacan entre os seus títulos oito ligas, dez Copas do Rei e seis Copas de Europa.
Etapa con Juan Copa
Para a campaña 2021/22 o club coruñés mantivo case o mesmo bloque de xogadores, contando con Àlex Rodríguez Dalmau como a súa incorporación máis destacada. A competición iniciou cun novo título do club coruñés, que derrotou ao Barcelona na Supercopa de España por 3-2, sendo os tres tantos obra de Adroher e os tres de falta directa. Na OK Liga o Liceo, liderado polos goles do seu capian Dava Torres, volveu acabar segundo a liga regular, o que lle serviu para disputar o título nos recuperados play-offs. Tras eliminar ao Alcoi e ao Noia o equipo verde acadou unha nova final, onde tivo como rival a un Reus que deu a sorpresa deixando fóra ao Barcelona nas semifinais. O Liceo precisou só tres dos cinco partidos posibles da final, logrando tres vitorias e conquistando o título de liga despois de nove anos.
Pavillón
250px|miniatura|Exteriores do Pazo dos Deportes de Riazor.
Canteira
O Liceo conta tamén cun equipo "B" que compite na OK Liga Prata (segunda categoría do hóckey español). Este equipo filial xa xogara moitos anos na Primeira División (nome que tiña antes a segunda categoría), ata que na tempada 2008-09, o daquela Cerceda Liceo (polo patrocinio do Concello de Cerceda, onde disputaba os seus partidos como local) conseguiu o campionato da división de prata e polo tanto o ascenso á OK Liga, este feito propiciou a aparición xa como club independente do Club Patín Cerceda, equipo que durante a súa existencia acolleu a boa parte das promesas verdibrancas. Debido a esta cesión da praza o filial do Liceo tivo que comezar de novo dende abaixo, logrando regresar á OK Prata na tempada 2017/18.
Aspar
Descendencia
Tivo cinco fillos de tres matrimonios: Ardabur, Patricio e Ermenerico coa irmá de Teodorico Estrabón, que era ostrogoda, e dúas fillas das que se descoñecen os nomes. Teodorico o Grande era o seu sobriño e Aspar converteuse no seu mestre e coidador.
Vales
Co topónimo Vales podemos referirnos a:
Namur
A ver
Entre os monumentos principais da cidade contan:
Belfast
Historia
left|thumb|O [[RMS Titanic zarpando de Belfast, 2 de abril de 1912.]] thumb|left|150px| O Albert Memorial Clock. thumb|175px|Stormont.
O 21 de xullo de 1972, o IRA provisional detonou 22 bombas dentro e no arredor da cidade, asasinando a nove persoas, incluídos dous policías e feridas a outras 130. Amais do exército británico e a policía local, o IRA provisional enfrontouse a dous grupos paramilitares: a Asociación en Defensa do Ulster e a Forza Voluntaria do Ulster. Ata 1994 producíronse enfrontamentos esporádicos entre as dúas forzas en Belfast. Aínda que o cesamento do fogo entre ambas partes rematou coa violencia na cidade, a cidade mantén un importante compoñente de segregación entre a poboación católica republicana e a poboación unionista protestante.
Etimoloxía e lema
130px | thumb | left | Escudo da cidade de Belfast. A cidade de Belfast ten o lema en latín  "Pro tanto quid retribuamus" . Isto pódese traducir como "O que debemos dar a cambio de moito" (literalmente "Recibindo tanto, o que debemos devolver") e foi tomado do Salmo 116 versículo 12 da Vulgata.
Miro
Campañas
Pese ás tensións e liortas con Leovixildo, Miro non abandonou a súa política senón que novamente acudiu en axuda de Hermenexildo, que se fixera forte en Hispalis (Sevilla) agardando a axuda bizantina. Miro acudiu co seu exército no seu apoio e acampou nas proximidades da cidade. O suborno de Leovixildo neutralizou a axuda bizantina a Hermenexildo e Miro. Sen efectivos suficientes Miro retornou co exército a Galicia, agardando unha previsible resposta militar dos visigodos. Pola súa banda, Hermenexildo foi condenado a morte, rematando así a guerra civil visigoda, o desgaste dun guerra interna visigoda obrigou a Leovixildo a pospoñer unha intervención militar contra Miro que nunca se chegou a levar a cabo.
Falecemento
Miro morreu ao pouco de volver a Galicia desta expedición aqueixado dun mal provocado polas malas augas e aires de España. Sucedeuno no trono o seu fillo Eborico.
Eurocopa de Fútbol de 1988
Equipos
Clasificáronse sete seleccións para a fase final que se uniron á Selección de fútbol de Alemaña, clasificada automaticamente por ser a anfitrioa do evento. Os anteriores gañadores, Francia, non conseguiron clasificarse para esta edición.
Estereograma
miniatura|dereita|Exemplo de estereograma. O estereograma é unha ilusión óptica baseada na capacidade que teñen os ollos de captar imaxes desde distintos puntos de vista. Esas perspectivas diferentes son captadas de tal forma polo cerebro, que parece ser unha imaxe tridimensional. Os estereogramas fixéronse durante anos, sobrepondo dúas fotografías tomadas desde ángulos lixeiramente distintos. Con todo, popularizáronse grazas aos RDS (Estereograma de puntos aleatorios) creados con programas de computadora.
Arca imbricata
Estado de conservación
É común atopar valvas desta especie nos mercados de artesanía.
Richard Avenarius
Richard Avenarius, nado en París o 19 de novembro de 1843 e finado en Zúric o 18 de agosto de 1896, foi un filósofo alemán. Formulou a doutrina do empiriocriticismo ou filosofía da experiencia pura.
Premio Nacional de Banda deseñada de España
Creación
No ano 2006, o PSOE presentou unha proposición non de lei para conceder este premio canda os demais premios Nacionais de cultura e aprobouna por unanimidade o Congreso dos Deputados o 4 de abril dese ano. .
Buggles
Biografía
Coa ruptura de Yes a principios de 1981, o traballo continuou co segundo álbum de Buggles, pero Downes axiña deixou ó grupo (uníndose á banda Asia co seu compañeiro Steve Hove). Horn continuou traballando no segundo álbum, Adventures in Modern Recording, con novos músicos. Este álbum incluíu a canción I am a Camera, unha versión alternativa de Into the Lens do disco de Yes Drama.
Penama
Penama é unha das seis provincias de Vanuatu, situada no nordeste do país e formada por tres illas principais:
Weißenfels
Evolución da poboación (1825 - 2013)
2: 31 de agosto 3: 3 de outubro
Eurocopa de Fútbol de 1996
A Eurocopa da UEFA de 1996 (en inglés: UEFA Euro 96 England) foi a décima edición do campionato europeo de seleccións de fútbol absolutas organizado pola UEFA. A fase final do torneo foi celebrada en Inglaterra, entre os días 10 e 30 de xuño. O campionato foi gañado pola selección de Alemaña, que bateu na final a Chequia por dous goles a un na prórroga.
Sambucus
Propiedades medicinais e alimento
Os froitos frescos e maduros empréganse na elaboración de marmeladas, xaropes e viño. A planta ten un particular recendo e é amarga. As sementes conteñen glicósidos cianoxenéticos (xeradores de cianuro) e na casca así como nas follas e os froitos non maduros contén sambunigrina que, en contacto cunha encima, chamada emulsina, produce tamén ácido cianhídrico. Non debe comerse cru, mais si se pode consumir despois de sometelos a cocedura ou maceración. A casca pode resultar tóxica, especialmente a altas doses. O contacto da pel coas follas e bagas pode tamén producir dermatite. Os síntomas que se producen, en caso de intoxicación, son semellantes ao que resultan de inxerir améndoas amargas.
George Thorogood
George Thorogood, nado en Wilmington (Delaware) o 24 de febreiro de 1950, é un cantante de blues e rock estadounidense.
Danza macabra
Danza Macabra é un filme de terror de 1964 dirixido por Antonio Margheriti, usando o seudónimo Anthony M. Dawson.
Aversa
Historia
Fundouna o normando Rainulfo Drengor no 1030, foi a primeiro núcleo normando en Italia.
Pobos indíxenas de América
Malia que algúns pobos indíxenas de América eran tradicionalmente cazadores recolectores, especialmente na bacía do río Amazonas, aínda quedan moitos grupos que practican a acuicultura e a agricultura. O impacto da súa dotación agrícola no resto mundo é unha testemuña do seu traballo na remodelación e no cultivo da flora autóctona das Américas. Malia que algunhas sociedades teñen unha forte dependencia da agricultura, outras practicaron unha mestura de agricultura, caza e recolección. Nalgunhas rexións, os pobos indíxenas crearon arquitecturas monumentais, cidades organizadas a grande escala, sociedades de xefatura, estados e imperios.
Orixe dos primeiros americanos
Porén, recentes achados no Brasil mudaron o pensamento dos arqueólogos – foi atopado un verdadeiro cemiterio en Lapa Vermella (Minas Xerais) con ósos datados en 12 mil anos, o primeiro atopouno Annette Laming-Emperaire na década de 1970 e que foi “bautizado” de Lucia. Non só os “siberianos” non puideron chegar ao Brasil en tan curto espazo de tempo mais, senón que a “Lucia” parecía máis emparentada cos aborixes australianos ou cos negros das Illas Andaman.
Marcario de Friúl
Traxectoria
Cando o bispo de Istria, Mauricio, foi arrestado polas autoridades bizantinas e lle sacaron os ollos por unha suposta incitación á poboación para que abandonasen a Bizancio para se someteren ao Imperio Franco, o papa Hadrián recibiuno en Roma antes de o enviar á corte de Marcario en Friúl. Tamén Hadrián enviou unha carta a Carlomagno pedíndolle que enviase a Marcario contra a Istria bizantina para reinstalar a Mauricio na súa sede.
Escudo de Finlandia
A colocación do sabre curvado ruso baixo as patas do león é indubidablemente un reflexo da situación política da época. Suecia e Rusia estaban case constantemente en guerra e os suecos fixeron uso deste instrumento de propaganda para significar que eles tiñan o pé posto sobre os seus inimigos. As nove rosas son decorativas, aínda que erroneamente interpretáronse como referíndose ao nove provincias históricas de Finlandia. Merece a pena sinalar que o número de rosas variou ao longo dos séculos.
Estevia
No mercado
Desde 1970 o esteviosídeo utilízase no Xapón como axente edulcorante (adozante) en alimentos e bebidas. No Brasil, desde 1987 e nos Estados Unidos, a partir de 1995, como ingrediente para suplementos dietéticos.
Propiedades terapéuticas
Hipoglicemiante, hipotensora, diurética, cardiotónica, tónica para o sistema vascular e antifloxística.
André Marie Constant Duméril
Traxectoria
Despois de 1853 comezou a delegar funcións no seu fillo, retirándose completamente en 1857. Foi nomeado Comandante da Lexión de Honor dous meses antes da súa morte, en agosto de 1860.
Adiantum
Adiantum é un xénero de fentos da familia das Adiantáceas caracterizado pola presenza de follas basais (follas que saen na parte baixa da planta preto do chan), pecioladas, glabras e divididas en pinnas flabeladas. Ten como representante á especie: capilaria (Adiantum capillus-veneris), a única do xénero presente en Galiza.
Taxonomía
O xénero foi descrito por Carl von Linné e publicado en Species Plantarum 2: 1094. 1753. Adiantum: nome xenérico que provén do grego antigo, que significa "non mollar", en referencia ás follas, pola súa capacidade de tirar a auga sen se mollaren.
Voo 261 de Thai Airways International
O voo 261 de Thai Airways International (TG261/THA261) era un voo de pasaxeiros regular dende o Aeroporto Internacional Don Mueang en Bangkok ata o Aeroporto de Surat Thani en Surat Thani, Tailandia. O voo estaba operado por Thai Airways International, a aeroliña nacional de Tailandia. O 11 de decembro de 1998 o avión, un Airbus A310-204 con rexistro HS-TIA, entrou en perda e estrellouse nun arrozal ao intentar aterrar no Aeroporto de Surat Thani. Morreron un total de 101 persoas no accidente.
Ctenopharyngodon idella
Aspecto e anatomía
Medra moi rapidamente. Os peixes novos almacenados en primavera de 20 cm chegan a ter 45 cm en outono. A lonxitude media é de entre 60 e 100 cm. A lonxitude máxima é de 1,4 m e o peso raramente pasa de 40 kg, aínda que se contabilizaron pesos máximos duns 44 kg. Segundo un estudo, viven unha media de 9 anos, e o máis vello viviu 11 anos (aínda que en Silver Lake, Washington hai unha poboación próspera de 15 anos de idade. ) Comen ata tres veces o seu propio peso corporal diariamente.
Especie introducida
Esta carpa foi introducida en moitos países, como Taiwán, Israel, Xapón, Filipinas, Estados Unidos  (onde xa se atopa en 45 dos 50 estados , e xa se reproduce nos Grandes Lagos ), México, India, Malaisia, Países Baixos, Suíza, Chequia, Eslovaquia, países da antiga Iugoslavia, Dinamarca, Suecia, Romanía, occidente de Rusia, Polonia, Italia, Alemaña, Francia, Reino Unido, Arxentina, Venezuela, Fixi, Nova Zelandia, Australia e Suráfrica. Só conseguiu desovar e establecer poboacións autorreprodutoras en seis dos grandes ríos do hemisferio norte. O seu fracaso á hora de establecer poboacións noutros ríos suxire que ten necesidades para a reprodución moi específicas.
Erich Hartmann
Hartman naceu na localidade de Weissach onde seu pai era médico, en 1940 ingresou na Lufwaffe e recibiu un intensivo adestramento durante dous anos ata que como piloto de caza, un Messerschmitt Bf 109G entrou en combate en 1942 na fronte do leste, realizou as súas primeiras cen misións no cru inverno de 1942-1943 con sete derrubamentos. Pero máis tarde pasou á patrulla que mandaba Hermann Graf, un dos grandes ases da aviación alemá, e Hartmann mellorou a súa táctica que consistía principalmente en abater o inimigo desde lonxe e a maior altura, fría e calculadoramente, sen desperdiciar munición tirando sobre seguro. O 7 de xullo de 1943 abateu setes avións durante o transcurso da batalla de Kursk, en agosto levaba abatidos 90 aparellos inimigos pero o 20 de agosto a artillería antiaérea atinxiu o seu aparello, Hartmann conseguiu aterrar pero foi capturado polo exército soviético, pero logrou fuxir cara as liñas alemás, ós poucos días ascendía a subtenente.
LeöKCh
Traxectoria
Comezou a gravar temas soltos en 2006, que distribuíu a través de Internet. As súas rimas son en castelán. En 2008 presentouse ao concurso para seleccionar un intérprete que representase a Televisión Española no festival de Eurovisión.
Subdivisións de Paraguai
As subdivisións do Paraguai chámanse Departamentos. Vexa abaixo a relación dos 17 departamentos máis o distrito de Asunción, en orde alfabética (a numeración corresponde á do mapa).
Airbus A300
Variantes
miniatura|250px|O segundo A300B1 fabricado, coas cores de TEA
A300B2
Foi a primeira versión de produción. Equipada con motores General Electric CF6 ou Pratt & Whitney JT9D (os mesmos que levaba o Boeing 747–100, o primeiro "jumbo"), entrou en servizo con Air France en maio de 1974. O seu prototipo realizou o seu primeiro voo o 28 de xuño de 1973, tivo a certificación das autoridades francesas e alemás o 15 de marzo de 1974 e a aprobación da FAA o 30 de maio. O primeiro A300B2 de produción (A300 número 5) realizou o seu voo de estrea o 15 de abril de 1974 e foi entregado a Air France o 10 de maio.
Accidentes e incidentes
En xuño de 2021 o A300 vírase implicado en 77 incidentes, incluídas 24 perdas de casco, con 1 133 vítimas mortais, e en 36 feitos delictivos e secuestros causantes de 302 mortes.
Agaricaceae
Agaricaceae é unha familia de fungos basidiomicetos, que inclúe o coñecido xénero Agaricus, así como outros fungos anteriormente clasificados nas familias Tulostomataceae, Lepiotaceae e Coprinaceae. A familia contén 85 xéneros e 1 340 especies.
Concilio de Nicea
Concilio de Nicea é a denominación que adoitan recibir dous concilios ecuménicos que tiveron lugar na cidade de Asia Menor que recibía o nome de Nicaea en latín (actualmente İznik, en Turquía):
Anticodón
Emparellamento codón-anticodón e cambaleo
Pero hai excepcións con respecto a este mecanismo xeral, porque algúns anticodóns poden emparellarse con máis dun codón debido ao fenómeno do "cambaleo no emparellamento de bases". Frecuentemente o nucleótido 5' do anticodón é un nucleótido non habitual nos ácidos nucleicos, pero que aparece ás veces no ARNt, como a inosina ou a pseudouridina. Estes nucleótidos raros poden establecer pontes de hidróxeno estables con varias bases distintas na 3ª posición (3') do codón. Así, a inosina pode emparellarse con A, U ou C. Mesmo os nucleótidos normais poden en certos casos emparellarse sen respectar os pares normais debido á peculiar estrutura secundaria do ARNt; por exemplo, a G pode emparellarse con U.
Recoñecemento do anticodón polas aminoacil ARNt sintetases
Debido á dexeneración do código e ao cambaleo, hai varios ARNt (cos anticodóns apropiados pero distintos) que se unen ao mesmo tipo de aminoácido.
Voto de San Nicolás
Tradición
Desde entón, as familias eumesas vanse turnando na renovación do voto e a preparación dos boliños, dos que son moi celosos os eumeses, levándoos ás súas casas para protexelas dos incendios. En dous incendios posteriores nos anos 1892, cando se queimaron tres casas, e en 1941 que ardeu unha casa, botáronse ao lume os boliños.
Ryse: Son of Rome
Ryse: Son of Rome é un videoxogo de acción e aventura en terceira persoa desenvolvido por Crytek Frankfurt e publicado por Microsoft Studios. Foi estreado o 22 de novembro de 2013 para Xbox One, e o 10 de outubro de 2014 para Microsoft Windows por Crytek e Deep Silver.
Glaciar
Distribución
En Islandia atópase o maior maior glaciar de Europa, o Vatnajökull, cuns 8400 km2 e un grosor medio do xeo duns 900 m.
Pimpín carmíneo
Distribución
Noroeste de Rusia, Polonia, sueste de Escandinavia e Cáucaso. Poboacións illadas nas zonas montañosas de Suíza e Austria. Hiberna na India. Varias citas ibéricas no sector mediterráneo e Andalucía.
Maamme
Letra
miniatura| A continuación preséntanse as letras do himno en finés e sueco, así como a súa tradución ao galego:
Pablo Iglesias Turrión
Doutor en Ciencias Políticas pola Universidade Complutense de Madrid, onde tamén traballou como profesor titular interino, foi un dos fundadores de Podemos en 2014, ano no que foi elixido deputado do Parlamento Europeo por devandita formación. Posteriormente foi deputado no Congreso durante a XI, XII, XIII e XIV lexislaturas. Como presentador de televisión conduciu os programas Fort Apache (Hispan TV), La Tuerka e Otra vuelta de tuerka (Público TV).
Dimitiu como ministro e vicepresidente do Goberno para ser candidato á presidencia da Comunidade de Madrid. No mesmo día das eleccións á Asemblea de Madrid de 2021, anunciou que abandonaba a primeira liña política por mor dos seus resultados.
MAVEN
MAVEN ou Mars Atmosphere and Volatile EvolutioN é unha sonda espacial da NASA lanzada o 18 de novembro de 2013 mediante un foguete Atlas 5 desde Cabo Cañaveral para estudar Marte.
Características
O corpo da nave ten forma aproximadamente cúbica de 2,3 x 2,3 x 2,0 m, construído con paneis de aluminio entremetidos en paneis de composto de grafito. No centro do corpo atópase un depósito de propelente cilíndrico de 1,3 m de diámetro que pode conter ata 1640 kg de hidracina. Do corpo da nave saen dous paneis solares que proporcionan a alimentación eléctrica. A nave leva oito instrumentos científicos a bordo: un magnetómetro, un espectrómetro de ións e gases neutros, unha sonda Langmuir e detector de ondas, un espectrómetro ultravioleta, un analizador de electróns do vento solar, un analizador de ións do vento solar, un detector de partículas enerxéticas solares e un detector de ións termais e supratermais.
Diarrea
A definición médica da diarrea é o aumento da cantidade de feces a máis de 200 g / 24 h. O paciente percíbeo como unha diminución na consistencia das feces que causa urxencia e molestia abdominal.
Escribenta cabecinegra
Morfoloxía e hábitos
Habita en campos abertos con árbores e en zonas con matogueiras, campos de oliveiras e vides, fragas de ribeira e ladeiras de montañas.
Flandres Occidental
Concellos de Flandres Occidental
miniatura|290px|Divisións de Flandres occidental.
16. Harelbeke
21. Ieper
26. Koekelare
33. Lendelede
Lingua manx
O illamento da illa e a súa dependencia da coroa inglesa (logo británica) a partir do século XIV fixeron que o manx adoptase unha grafía baseada no inglés e non noutros idiomas celtas.
Convento do Carmo de Lisboa
O conxunto foi a principal igrexa gótica da capital, e pola súa grandeza e monumentalidade mesmo competía coa propia Sé de Lisboa. Ficou en ruínas por mor do terremoto de 1755 e nunca foi reconstruído. Constitúe un dos principais testemuños da catástrofe aínda visíbeis na cidade. No presente as ruínas acollen o Museo Arqueolóxico do Carmo.
FIFA Balón de Ouro
O 6 de decembro de 2010 Lionel Messi, Xavi Hernández e Andrés Iniesta -os tres xogadores do FC Barcelona- foron seleccionados de entre as votacións de xornalistas, capitáns e seleccionadores como os tres finalistas dunha lista inicial de vinte e tres. O 10 de xaneiro de 2011 logrou o galardón Lionel Messi, quen gañara o Balón de Ouro o ano anterior.
Vómito
miniatura|dereita|200px|Un vómito na rúa O vómito é a expulsión violenta e espasmódica do contido do estómago a través da boca. Aínda que posibelmente se desenvolveu evolutivamente como un mecanismo para expulsar do corpo velenos inxeridos, pode aparecer como síntoma de moitas enfermidades non relacionadas con estes, nin sequera co estómago (gastrite) como patoloxía cerebral ou ocular.
Airbus A320
En decembro de 2010 Airbus anunciou o remotorizado A320neo (new engine option), que entrou en servizo con Lufthansa en xaneiro de 2016. Con turboventiladores máis eficientes e melloras como os sharklets, consome ata un 15% menos de combustible. Os primeiros A320 son agora chamados A320ceo (current engine option).
Orixes
Cando Airbus deseñou o Airbus A300 entre finais dos 60 e principios dos 70 concibiu unha ampla familia de avións de pasaxeiros coa que competir contra Boeing e Douglas, dous fabricantes estadounidenses establecidos. Dende o momento da súa formación, Airbus comezara a estudar dous derivados do Airbus A300B para conseguir ese obxectivo a longo prazo. Antes de que entrase en servizo o primeiro avión da compañía, os seus enxeñeiros identificaran nove posiles variantes do A300, coñecidas como A300B1 a B9. Unha décima variante, concibida en 1973, máis tarde sería a primeira en fabricarse e foi designada como A300B10. Era un avión máis pequeno que acabaría converténdoe no Airbus A310 de longo alcance. Airbus entón centrou os seus esforzos no mercado de corredor único, que estaba dominado polos Boeing 737 e McDonnell Douglas DC-9.
Turkish Airlines
THY - Turkish Airlines, Inc. (en turco Türk Hava Yolları Anonim Ortaklığı) (THY) é a aeroliña nacional de Turquía con base na cidade de Istambul. Opera unha rede de vós regulares a 140 cidades internacionais e 35 en Turquía, operando nun total de 155 aeroportos, en Europa, Asia, África e América. O principal aeroporto da compañía é o Aeroporto Internacional Atatürk (IST), e ten centros de operacións nos aeroportos de Esenboga (ESB), e no de Sabiha Gökçen (SAW).